Euroopa Liidu Teataja L 253 , 05/10/1996 Lk 0013 - 0014



Komisjoni direktiiv 96/63/EÜ, 30. september 1996, millega muudetakse nõukogu direktiivi 76/432/EMÜ põllu- või metsamajanduslike ratastraktorite piduriseadmeid käsitlevate liikmesriikide õigusaktide ühtlustamise kohta (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, eelkõige selle artiklit 100a, võttes arvesse nõukogu 4. märtsi 1974. aasta direktiivi 74/150/EMÜ põllu- või metsamajanduslike ratastraktorite tüübikinnitust käsitlevate liikmesriikide õigusaktide ühtlustamise kohta, [1] viimati muudetud direktiiviga 88/297/EMÜ, [2] eriti selle artikleid 12 ja 13, ning arvestades, et: pidurdamiskatset saab parandada, asendades keskmise aeglustuse valemiga, mis määratleb pidurdusteekonna kiiruse funktsioonina; sellele parandusele järgnevad teised muudatused, mille eesmärgiks on traktorite ja nende kasutamisega seotud osade ohutuse parandamine; käesoleva direktiivi sätted on kooskõlas direktiiviga 74/150/EMÜ asutatud tehnika arengule kohandamise komitee arvamusega, ON VASTU VÕTNUD KÄESOLEVA DIREKTIIVI: Artikkel 1 Nõukogu direktiivi 76/432/EMÜ [3] I ja II lisa muudetakse kooskõlas käesoleva direktiivi lisaga. Artikkel 2 1. Alates 1. oktoobrist 1997 ei tohi liikmesriigid: - keelduda traktoritüübile EMÜ tüübikinnituse andmisest, direktiivi 74/150/EMÜ artikli 10 lõike 1 viimases taandes nimetatud dokumendi väljastamisest ega siseriikliku tüübikinnituse andmisest, ega - keelata traktori registreerimist, müüki või kasutuselevõtmist, piduriseadmetega seotud põhjustel, kui traktorid vastavad direktiivi 76/432/EMÜ (muudetud käesoleva direktiiviga) nõuetele. 2. Alates 1. märtsist 1998 liikmesriigid: - lõpetavad EÜ tüübikinnituse andmise ning direktiivi 74/150/EMÜ artikli 10 lõike 1 viimases taandes ettenähtud dokumendi väljastamise ning - võivad keelduda siseriikliku tüübikinnituse andmisest traktoritüübile piduriseadmetega seotud põhjustel, kui direktiivi 76/432/EMÜ (muudetud käesoleva direktiiviga) nõuded ei ole täidetud. Artikkel 3 1. Liikmesriigid jõustavad käesoleva direktiivi järgimiseks vajalikud õigus- ja haldusnormid 1. oktoobriks 1997. Liikmesriigid teatavad sellest viivitamata komisjonile. 2. Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid. 3. Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetud siseriiklike põhiliste õigusnormide teksti. Artikkel 4 Käesolev direktiiv jõustub kahekümnendal päeval pärast selle avaldamist Euroopa Ühenduste Teatajas. Artikkel 5 Käesolev direktiiv on adresseeritud liikmesriikidele. Brüssel, 30. september 1996 Komisjoni nimel komisjoni liige Martin bangemann [1] EÜT L 84, 28.3.1974, lk 10. [2] EÜT L 126, 20.5.1988, lk 52. [3] EÜT L 122, 8.5.1976, lk 1. -------------------------------------------------- LISA Direktiivi 76/432/EMÜ muudetakse järgmiselt. "1. I lisa punkti 4.2.6 esimese lõigu lõppu lisatakse järgmine lause: "Kui pidurdamine toimib mitme telje suhtes, võib ühe telje lahti ühendada, kui sõidupiduri aktiveerimine taasühendab nimetatud telje automaatselt ja kui taasühendusseadme rikke korral toimub see automaatselt." 2. II lisa punkti 1.1.1 esimene lause asendatakse järgmisega: "Sõidupiduri tõhusus põhineb pidurdusteekonnal, mis arvutatakse punktis 2.1.1.1 sätestatud valemi alusel." ,punkt 1.2.2.2 jäetakse välja,punkti 2.1.1.1 muudetakse järgmiselt: "2.1.1.1. 0 tüübi katse tingimustes tuleb saavutada peatumisteekond, mis arvutatakse järgmiselt: S ≤ 0,15 V + V 2116 kus V on maksimaalne valmistajakiirus (km/h), ja Smax on maksimaalne peatumisteekond meetrites" --------------------------------------------------